¡Hola!

¡Hola! ('Tere!') on Hispaania seltskonnaajakiri, mis ilmub kord nädalas. Ajakiri järgneb lugejate arvult Hispaania populaarseimale ajakirjale Pronto.Albarran, Alan 2009. Handbook of Spanish Language Media. New York: Routledge, lk 25. ISBN 978-1-135-85430-0

Ajakirja ¡Hola! esiknumber ilmus 8. septembril 1944. aastal Barcelonas.Grupo Hola Vaadatud 08. detsembril 2019 Hiljem kolis ajakirja toimetus Madridi.The Europa World Year Book: Kazakhstan - Zimbabwe 2004. London, England: Europa Publications Limited, lk 3906. ISBN 978-1-85743-255-8 

¡Hola! on populaarne üle maailma ning paljudes riikides toimetatakse ja antakse välja selle kohalikke versioone.
 Ajalugu 

¡Hola! asutas 1944. aastal Barcelonas Antonio Sánchez Gómez. Ta oli hariduselt jurist, kuid õppinud ka ajakirjandust. Gómez juhtis ajakirja väljaandmist kuni oma surmani 1984. aastal.El País 28.02.1984. Antonio Sánchez Gómez, fundador, director y propietario de la revista '¡Hola!' Vaadatud 08. detsembril 2019 Seejärel võttis juhtimise üle tema poeg Eduardo Sánchez Junco. Gallego Ayala, Juana 1990. Mujeres de papel: de Hola! a Vogue: la prensa femenina en la actualidad. Barcelona: Icaria, lk 64. Tänase päevani on ¡Hola! jäänud valdavalt perefirmaks.Siglo XXI Vaadatud 08. detsembril 2019

1962. aastal viidi ajakirja peakorter Barcelonast üle Madridi.

Ajakirja olemust on omanikud kirjeldanud fraasidega la espuma de la vida ('elu vaht') või las burbujas que suben de la copa de champán ('šampanjaklaasist tõusvad mullid').

Üheks ajakirja ¡Hola! kaudseks eesmärgiks sai perekonnaväärtuste edasi andmine. Aastate jooksul on lugusid kirjutatud näiteks Hispaania kuninglikust perekonnast ja nende tegemistest. Üks hetk avastati, et kuulsatest Hollywoodi näitlejatest kirjutamine on majanduslikult väga kasulik.El País 20.09.2019. La historia detrás de ‘¡Hola!’, la ‘biblia’ de la prensa del corazón Vaadatud 08. detsembril 2019 Tuntud inimesi käsitletakse ajakirjas positiivsest küljest ning moel, mis jätab lugejale neist meeldiva mulje.Encyclopedia of Contemporary Spanish Culture 1999. Eds. Eamonn Rodgers, Valerie Rodgers. London: Routledge, lk 253. 

 Väljaanded 

Ajakirja ¡Hola! ja selle teisi kohalikke versioone antakse välja üle maailma, näiteks Brasiilias, Bulgaarias, Kanadas, Tšiilis, Kreekas, Indoneesias, Mehhikos, Peruus, Filipiinidel, Puerto Ricos, Venemaal, Tais, Suurbritannias, Venezuelas. Kokku on võimalik ajakirju lugeda 11 keeles.

¡Hola! ajakiri kasvab jätkuvalt. 2016. aastal hakati ajakirja välja andma Ameerika Ühendriikides, lisaks avati sealsetele lugejatele ¡Hola! veebisait.Marketing Directo Vaadatud 09. detsembril 2019

Ajakirja anti lühikest aega välja Eestiski. Nime all Hello! ilmus 3. novembril 2014 väljaande esimene number. Hello! peatoimetaja oli Heli Klandorf. Ajakirja tiraaž oli 30 000 eksemplari ja see oli suunatud 20–55-aastastele lugejatele.sekretar.ee Vaadatud 30. oktoobril 2018 Kuid ajakiri ei olnud piisavalt kasumlik, et jätkata selle väljaandmist, ning vähese lugejate arvu tõttu jäi Eestis viimaseks 29. juunil 2015 ilmunud number. Ühtekokku ilmus 35 numbrit.postimees.ee Vaadatud 29. oktoobril 2018
 Tiraaž 

¡Hola! ajakirja esimest numbrit 1944. aasta septembris müüdi algusnädalal kokku 4000 eksemplari. 

Ajakirja tiraaž 1993. aastal oli 654 836 eksemplari, mis asetas ajakirja läbimüügilt teisele kohale Hispaanias.Ad Age 17.04.1995. Top paid-circulation consumer magazines. Vaadatud 30. oktoobril 2018 1997. aastal oli ajakiri populaarsuselt Hispaanias kolmandal kohal, tiraaž 627 514 eksemplari.Stanton, Edward F. 2002. Culture and Customs of Spain. Westport, CT: Greenwood Press, lk 97. 2005. aastal oli ¡Hola! tiraaž 553 042 eksemplari,Salaverría, Ramón 2007. The Spanish Media Landscape. – European Media Governance: National and Regional Dimensions. Intellect Books Ltd, lk. 279. ISBN 978-1-84150-192-5 2008. aastal 537 270 eksemplari.

Ajakirja tiraaž koos sõsarväljaannetega on üle miljoni eksemplari nädalas.

 Viited 

Välislingid
Ametlik koduleht

Kategooria:Hispaania ajakirjad